Potgooi - Nuus & Weer 16 Mei 2019 - NETRADIOSA
16/05/2019 Corrie Slabbert Nuus, Potgooi/Podcast 0
Kort nadat verskeie nyweraars en mynhuise aangekondig het dat hulle selfvoorsienend wil raak met die beskikbaarheid van elektrisiteit, het die ANC se Minister van Energie dadelik die gaping geneem om Eskom te help. Minister Jeff Radebe het glo nou “die weg gebaan” dat privaat instansies krag mag opwek wat opgeneem sal word in die Eskom netwerk, maar sulke instansies moet eers registreer as krag opwekkers.
Twee voormalige beamptes van die Fidelity sekuriteitsmaatskappy word aangekla van diefstal waarby sowat R1,9 miljoen betrokke is. Die twee diewe het Maandag in die hof verskyn in Noord-Transvaal vir hulle aandeel in die diefstal van geld wat ingesamel moes word van instansies. Die twee het as beamptes geld afgehaal by maatskappye wat ’n kontrak het met Fidelity, maar instede dat die geld inbetaal word, het hulle dit vir hulleself gehou.
Suid-Afrika het genoeg water om die inwoners deur die wintermaande te voorsien, maar dan moet dit spaarsaam gebruik word is die mening van die ANC regering se woordvoerder wat ook sê die water is voldoende om aan die behoeftes te voorsien gedurende die komende droë maand van die jaar.
Die provinsiale owerheid in Wes Transvaal van die ANC neem die administrasie en bestuur oor te midde van die linksgesinde DA se besware teen die stap.
Die Mededingingstribunaal het Capitec Bank se verkryging van Mercantile Bank, wat in Portugese besit is, goedgekeur.
Opruimingswerk het deur die nag voortgegaan ná ‘n reuse dieselstorting gister by die SAUK se Radiopark gebou in Aucklandpark.
Die Noordwes provinsiale regering het ingegryp by nog sewe munisipaliteite in die provinsie. Vyftien van die 21 munisipaliteite in Noordwes is nou onder administrasie.
Die onderwysvakbond, Natu, het die regering geroskam omdat hy nie werk in die onderwyssektor skep nie. Statistieke Suid-Afrika het vroeër die week bekend gemaak dat die werkloosheidskoers tot 27 komma ses persent gestyg het.
Die ANC-raadslid aan die Rand-West munisipaliteit wie se huis die afgelope naweek aan die brand gesteek is, het in die Leratong hospitaal aan sy wonde beswyk. Festus Mathsogo se huis in Sondag met petrolbomme aangeval en hy het ernstige brandwonde opgedoen. D
Die vermeende baas van die onderwêreld, Nafiz Modack, en sy ma, Ruwaida, verskyn weer vandag in die Kaapstad-landdroshof op aanklagte van korrupsie. Die twee het hul verlede week aan die Valke oorgegee. Dit volg ná ‘n lang ondersoek oor hul beweerde korrupte verhouding met ‘n voormalige polisiebeampte.
Die DA gaan vandag in Kaapstad hul verkiesingsoorwinning vier en hul ondersteuners bedank. Die DA sê hy gaan hard werk om die provinsie meer inklusief vir almal te maak. Tydens die geleentheid sal die verkose Wes-Kaapse premier, Alan Winde, die party se provinsiale leier, Bonginkosi Madikizela en ander partyverteenwoordigers hul ondersteuners toespreek.
Masels-virus bestry kanker. Oral oor die wereld is daar nou weer berigte dat die kindersiekte, masels, epidemiese afmetings aanneem. In New York waar daar slegs 75 gevalle van die kindersiekte is waarvan die grootste gedeelte onder onwettige immigrante uitgebreek het, word dit ook ‘n epidemie genoem. Dus moet daar nou weer inentingsveldtogte van stapel gestuur word.
Navorsers verbonde aan die invloedryke Mayo-kliniek in Amerika meen egter dat daar weer ‘n keer gedink moet word voordat die bekende kindersiekte uitgeroei word.
Dr. Angela Dispenzieri van die kliniek het uitgevind dat die virus kanker beveg en in een geval ‘n gewas so groot soos ‘n gholfbal in 36 uur vernietig het.
Warmbad – Gedeeltelik bewolk en koel in die oggend maar warmer later met ‘n Min 10 Max 27
Nelspruit – Gedeeltelik bewolk en koel in die oggend maar baie warm later met ‘n Min 12 Max 30
Pretoria – Gedeeltelik bewolk met ‘n Min 19 Max 28
Johannesburg – Gedeeltelik bewolk met ‘n Min 15 Max 23
Vereeniging – Gedeeltelik bewolk met ‘n Min 15 Max 25
Rustenburg – Gedeeltelik bewolk met ‘n Min 14 Max 27
Durban – Gedeeltelik bewolk met matige reën met tye met ‘n Min 21 Max 24
Oos-London – Gedeeltelik bewolk en met ‘n Min 17 Max 22
Upington – Gedeeltelik bewolk en baie warm later vandag met ‘n Min 17 Max 30
Kaapstad – Gedeeltelik bewolk en koel met reën plek plek met ‘n Min 15 Max 21
Port Elizabeth – Gedeeltelik bewolk en koel met ‘n Min 12 Max 20
Sutherland – Gedeeltelik bewolk en koud in die oggend met ‘n Min 7 Max 22
of bestel direk op ons aanlyn winkel